Diari Oficial de la Generalitat Valenciana


Sumari del DOGV 5566, del 30-07-2007 (2007/9918)

DECRET 127/2007, de 27 de juliol, del Consell, pel qual es fixen les taxes que s'han satisfer per la prestació de servicis acadèmics universitaris per al curs 2007/2008.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2007/07/27/127/dof/vci/html**

### Dades del document

Número de DOGV
:   5566

Data del DOGV
:   30-07-2007

Secció del DOGV
:   I. DISPOSICIONS GENERALS

Número del document
:   2007/9918


Data del document
:   27-07-2007

Organisme emissor
:   Conselleria d'Educació

Tipus de document
:   Decret

Correcció d'errades

 Descriptors 

:   * cost de l'educació
    * universitat
    * legislació

DECRET 127/2007, de 27 de juliol, del Consell, pel qual es fixen les taxes que s'han satisfer per la prestació de servicis acadèmics universitaris per al curs 2007/2008. [2007/9918]  
L'article 81.3.b de la Llei Orgànica 6/2001, de 21 de desembre d'Universitats, modificada per la Llei Orgànica 4/2007, de 12 d'abril, establix que les taxes acadèmiques, en el cas d'estudis conduents a l'obtenció d'un títol de caràcter oficial i validesa en tot el territori nacional, les fixarà la comunitat autònoma dins dels límits que establix el Consell de Coordinació Universitària. Per als altres estudis, les fixarà el corresponent Consell Social de la Universitat.  
El Decret Legislatiu 1/2005, de 25 de febrer, del Consell, pel qual s'aprova el Text Refós de la Llei de Taxes de la Generalitat Valenciana regula en el seu títol V, capítol VI, les taxes per servicis acadèmics universitaris. L'article 150, apartat 2, establix: "Sense perjuí del que disposen els articles 2, apartat 3 i 5 d'esta llei i, a l'efecte de l'aplicació del quadre de tarifes de l'apartat 1 anterior, el Consell podrà fixar anualment els imports d'este, dins dels límits a este efecte assenyalats per la Conferència General de Política Universitària, així com introduir-hi noves titulacions o servicis universitaris susceptibles de ser retribuïts per mitjà de la present taxa."  
En este context normatiu, este decret fixa els imports que han de satisfer els alumnes per a la prestació del servici públic de l'ensenyança universitària, dins dels límits establits per la Conferència General de Política Universitària per Acord de 4 de juny de 2007 (BOE núm. 143, de 15 de juny de 2007).  
En virtut d'això, fent ús de l'autorització atorgada per l'article 150.2 del Decret Legislatiu 1/2005, de 25 de febrer, del Consell, pel qual s'aprova el Text Refós de la Llei de Taxes de la Generalitat Valenciana, a proposta del conseller d'Educació, i amb la deliberació prèvia del Consell, en la reunió del dia 27 de juliol de 2007,   
DECRETE  
Article 1  
1. Les tarifes aplicables per a la determinació de la taxa per servicis acadèmics universitaris que es presten en el curs 2007/2008, seran les establides en el quadre de tarifes que figura en l'annex d'este decret.  
2. L'import de les tarifes per a la realització d'estudis conduents a títols propis de les universitats serà fixat pel Consell Social de cada universitat.  
Article 2   
El règim aplicable a les taxes per a la prestació de servicis acadèmics serà l'establit en el capítol VI del títol V del Decret Legislatiu 1/2005, de 25 de febrer, del Consell, pel qual es va aprovar el Text Refós de la Llei de Taxes de la Generalitat Valenciana (DOCV de 22 de març).  
Article 3  
Els alumnes que reben beques i altres ajudes a l'estudi a càrrec dels Pressupostos Generals de l'Estat o a càrrec dels Pressupostos de la Generalitat, els que obtinguen matrícula d'honor, els que siguen membres de família nombrosa, els que hagen sigut víctimes de bandes armades o elements terroristes o siguen familiars d'estes, i aquells afectats per una discapacitat, gaudiran de les exempcions i bonificacions en el pagament de les taxes que s'establixen en este decret, en els termes i condicions establits en l'article 148 del Decret Legislatiu 1/2005, de 25 de febrer, del Consell, pel qual es va aprovar el Text Refós de la Llei de Taxes de la Generalitat Valenciana (DOCV de 22 de març).  
DISPOSICIÓ ADDICIONAL  
Única  
L'import de les taxes a què es referix l'article 143.1 del Decret Legislatiu 1/2005, de 25 de febrer, del Consell, pel qual s'aprova el Text Refós de la Llei de Taxes de la Generalitat Valenciana, abonades pels alumnes que es matriculen en centres privats d'ensenyança superior per a cursar ensenyances adscrites a una universitat pública, serà ingressat pels centres en la corresponent universitat en un termini no superior a un mes des de la finalització de cada període de matrícula.  
DISPOSICIONS FINALS  
Primera  
Es faculta els consellers d'Educació, i d'Economia, Hisenda i Ocupació per a dictar les disposicions necessàries per al desplegament i execució del que disposa este decret.  
Segona  
Este decret entrarà en vigor el mateix dia que es publique en el Diari Oficial de la Comunitat Valenciana.  
València, 27 de juliol de 2007  
El president de la Generalitat,  
Francisco Camps Ortiz  
El conseller d'Educació  
Alejandro Font de Mora Turón  
ANNEX  
Quadre de tarifes  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
ANEXO  
Cuadro de Tarifas  



Còpia Permalink ELI